Liikuntarajoite ei estä laskettelua - mitä apuvälineitä lasketteluun on tarjolla? | Ski.fi\nStartseite / Artikkelit / #hiihtokoulu / Liikuntarajoite ei estä laskettelua – mitä apuvälineitä lasketteluun on tarjolla?\n15.3.2019 Heidi Sokka\nApuvälineiden avulla lähes jokainen pääsee nauttimaan alamäen riemuista.\nLiikuntarajoite, sairaus tai vamma ei estä alamäkielämän hurmasta nauttimista. Vammaisille ja liikuntarajoitteisille on lasketteluun erilaisia apuvälineitä, jotka tukevat laskemista ja avustavat laskijaa mäessä.\nYmpäri Suomea myös järjestetään pitkin talvea soveltavan lumiliikunnan tapahtumia, ja monissa hiihtokouluissa on koulutettuja soveltavan alppihiihdon opettajia, joiden kanssa voi lähteä tutustumaan lajiin ja välineisiin.\nApuvälineet eivät ole itsetarkoitus, vaan niiden avulla laskettelusta tulee turvallista. Joskus ne tekevät mahdolliseksi asioita, jotka eivät ilman niitä onnistuisi. Toisinaan taas apuvälineillä voi päästä alkuun. Myöhemmin apuvälineistä ehkä luovutaan ja laskettelija jatkaa harrastusta omatoimisesti.\nPyörätuolia käyttävälle Monoski, Dualski tai Bi Ski\nPyörätuolia käyttäville on erilaisia laskettelukelkkoja, joissa istutaan.\nMonoski-kelkassa on vain yksi suksi. Se sopii henkilölle, jonka ylävartalo tai kädet ovat toimintakykyiset ja joka kykenee oppimaan omatoimiseksi laskettelijaksi. Monoskissä istuva laskija käyttää tukisuksia, jotka muistuttavat kyynärsauvoja. Tukisukset auttavat tasapainon säilyttämisessä ja käännöksissä.\nMuita laskettelukelkkoja ovat Dualski- js Bi Ski -kelkat, joissa kummassakin on kaksi suksea. Ne tarjoavat Monoskitä enemmän tukea ja vakautta. Siksi ne sopivat laskijalle, jonka liikuntakyky on Monoskillä laskevaa rajoittuneempi.\nPystylasketteluun on monia apuvälineitä\nLaskettelijat, joiden tasapaino tai lihasvoima on heikentynyt, voivat hyötyä erilaisista pystylaskettelun apuvälineistä.\nPystylaskettelun tuki on kehikko, johon laskija kiinnitetään tukivyöllä. Laskija voi tarvittaessa ottaa kehikosta tukea. Avustaja avustaa laskijaa hihnojen avulla.\nKärkipidikkeet taas kiinnitetään suksien kärkiin. Tarvittaessa avustaja auttaa laskijaa takaapäin kiinnikkeisiin kytkettyjen hihnojen avulla.\nTukea tarvitsevaa laskijaa voi avustaa myös avustusaisan kanssa. Avustaja laskee joko laskijan vierellä tai edessä. Myös erilaisia hihnoja voi hyödyntää kiinnittämällä niitä esimerkiksi laskijan lantiolle tai nilkkoihin. Näin on mahdollista löytää juuri kullekin laskijalle sopiva tapa päästä nauttimaan laskettelusta turvallisesti.\nApua näkövammaiselle laskijalle\nNäkövammaiset laskijat tarvitsevat rinteessä opaslaskijan ja huomioliivit.\nKypäräpuhelimet helpottavat laskijan ja oppaan välistä kommunikointia ulkoilmassa. Ilman kypäräpuhelimia oppaan ääni katoaa helposti tuuleen ja tuiskuun. Näkövammaiset laskijat saattavat hyötyä myös avustusaisoista tai muista apuvälineistä.\nKuurosokeiden laskettelijoiden kanssa vuorovaikutusta helpottaa avustusaisa.\nOsallistu soveltavaan hiihtokouluun\nHiihtokoulu on hyvä väylä päästä sisään laskettelun erityistarpeiden kanssa.\nSoveltavan alppihiihdon opettajat osaavat auttaa oikeiden välineiden valinnassa. He osaavat myös luoda turvallisen oppimisympäristön ja valita oikeanlaiset suorituspaikat ja tekniikat. Parhaimmillaan koko perhe voi käydä ammentamassa hiihtokoulusta oppia voidakseen jatkossa nauttia neuvojen tai apuvälineiden avulla yhteisestä harrastuksesta.\nAina apuvälineitä ei tarvita, mutta osaavat neuvot luovat pohjan onnistuneille laskukokemuksille niin, että harrastus kantaa myös tulevaisuudessa.\nRinneympäristö ja hiihtokeskukset soveltuvat kaikille. Soveltava alppihiihto ja lumiliikunta kertovat jo nimenä sen, että laskettelu sopii miltei jokaiselle. On erilaisia keinoja ja tapoja löytää ilo alamäestä.\nHiihtokeskukset ja -koulut löydät Ski.fi-sivuilta.\nEsteettömyys on huomioitu Levillä\nMaiju Laurila iloitsee uuden kotipaikkakuntansa esteettömyydestä ja ihmisten avuliaisuudesta\nVäistääkö heikompi vai ylhäältä tuleva? Hyppy sokkona vai tutustuminen suorituspaikkoihin etukäteen? Hassuttelua pikku tuiskeessa vai rinneilottelua selvin päin? Näin kauden alussa on hyvä kerrata rinnesäännöt, jotta kaikilla olisi hauskaa ja turvallista mäessä.


Normaalia kylmempää säätä luvassa kesäkuulle saakka | Farmit\nTällä viikolla on ennusteen mukaan jopa 4–5 astetta keskimääräistä kylmempää ja ensi viikolla 2–4 astetta keskimääräistä kylmempää. Toukokuun viimeiselle viikolle ennustetaan 1–3 astetta ja kesäkuun ensimmäiselle viikolle 0–3 astetta tavanomaista kylmempää.\nSuurimmat erot tavanomaisiin lämpötiloihin ovat pohjoisessa. Sen sijaan maan etelä- ja keskiosassa lämpötilat palaavat ennusteen loppua kohti lähemmäs ajankohdan normaalitasoa.\n"Yleisesti näyttäisi siltä, että lähiaikoina on luvassa koleaa, mutta melko aurinkoista säätä, iltapäivisin sisämaassa syntyy kumpupilviä. Iltapäiväkuuroja voi esiintyä. Yöt ovat kylmiä tai ainakin viileitä. Keskimääräistä viileämmät viikot saattavat hyvin johtaa siihen, että terminen kesä alkaa tavallista myöhemmin, mutta vielä on liian aikaista sanoa, kuinka pitkä mahdollinen viivästys voisi olla", toteaa Forecan meteorologi Joanna Rinne.\nTerminen kesä alkaa, kun vuorokauden keskilämpötilan katsotaan olevan pysyvästi kymmenen asteen yläpuolella. Maan eteläosassa tämä tapahtuu keskimäärin 15.–20.5., maan keskiosassa 20.–30.5. ja pohjoisessa laajalti 25.5.–14.6., Lapin pohjoisosassa 14.–24.6.\nHellepäiviä ei toukokuussa?\nVaikka kuukausiennusteen yleisilme on kylmä, voi ajoittaisia lämpimäpiä päiviä esiintyä. Helteistä eli yli 25 asteen lämpötiloista toukokuun lopussa ja kesäkuun alussa ei kuitenkaan vielä voida sanoa mitään.\n"Seuraavan kymmenen päivän ennusteissa ei ainakaan näy merkkejä hellepäivistä", sanoo Joanna Rinne.\nTällä viikolla ylimmät lämpötilat ovat maan etelä- ja keskiosassa enimmäkseen 6–11 astetta, Lapissa 0–7 astetta. Tilastojen mukaan keskimääräinen ylin lämpötila on toukokuun puolivälissä maan eteläosassa 14–18 astetta, maan keskiosassa 12–16 astetta ja pohjoisessa laajalti 8–14 astetta, pohjoisessa Lapissa 4–8 astetta.\nOsassa maata sateet voivat tulla edelleen lumena\nSuomen sää on tällä ja ensi viikolla melko vähäsateista. Sateita tulee yhä monessa eri olomuodossa, maanantainahan takatalvi toi lunta aina etelään asti.\n"Jos sopiva sää osuu kohdalle, kaikki sateen olomuodot ovat edelleen mahdollisia koko maassa", tuumii Joanna Rinne.\n"Mahdollisuus etelän lumisateille on ainakin seuraavan kymmenen päivän kohdalla vain teoreettinen, ennusteissa ei tällä hetkellä näy uusia lumisateita etelään. Seuraavilla viikoilla eteläisten lumisateiden mahdollisuus on viikko viikolta pienempi kesän lähestyessä".\nSeuraa sääennusteita tarkemmin Farmitin Sääpalvelusta. (Jos et saa palvelua avattua, lue lisää täältä.)


Savonmaa | Savonlinna vahvistaa metsäyhteistyötä Venäjälle\nPaikallisuutiset Kari Tegelberg / 4.7.2018 09:15\nRehtori Jurii Belenkij luovutti kaupunginjohtaja Janne Laineelle maalauksen, joka esittää Pietarin metsäteknillistä yliopistoa. Yliopisto on Euroopan vanhin.\nSavonlinnan kaupunginjohtaja Janne Laine ja St Petersburg State Technical Forest University:n rehtori Jurii Belenkij ovat allekirjoittaneet sopimuksen, jolla luodaan yhteistyöhankkeita vahvistamaan metsäteollisuuden tutkimusta, tuotekehitystä ja koulutusta Savonlinnassa.\nTeknologiapuistossa on muun muassa Kaakkois-Suomen ammattikorkeakoulun Xamkin kuitulaboratorio ja biotuotetekniikan insinöörikoulutus sekä uusi syksyllä aloittava mekaanisen puurakentamisen insinöörikoulutus.\nKäytännössä tuo yhteistyö Pietarin metsäteknillisen yliopiston kanssa tarkoittaa sitä Savonlinnan Zamkin yksikköön tulee Janne Laineen mukaan yliopiston tutkijoita.\n– Yhteistyön tavoitteena olisi muun muassa opiskelija- ja tutkijavaihdon kehittäminen siten, että saataisiin metsäyliopiston tutkijoita Savonlinnaan ja yritysyhteistyötä aikaan uusien biotalouden alan yritysten syntymiseksi, Laine kertoo.\n– Me teemme hyvää ja vastavuoroista yhteistyötä Pietarin metsäteknillisen yliopiston kanssa, Laine lisää.\nRehtori Jurii Belenkij kertoo, että Pietarin valtiollinen metsäteknillinen yliopisto on lajissaan suurin koko Euroopassa.\n– Uskon, että meillä on Savonlinnan kanssa paljon yhteisiä tutkimusintressejä, rehtori sanoi Savonlinnassa vieraillessaan.\nNiin Laine kuin Belenkij toesivat, että Savonlinnan kaupungin ja metsäteknillisen yliopiston allekirjoittamalla sopimuksella vahvistetaan entisestään Savonlinnassa sijaitsevaa merkittävää metsäalan klusteria.\n– Sopimuksen tarkoituksena on valmistella yhteistyöhankkeita tutkimukseen, tuotekehitykseen ja koulutukseen liittyen yhteistyössä Savonlinnan kaupungin, Pietarin valtiollisen metsäteknillisen yliopiston, Kaakkois-Suomen ammattikorkeakoulun ja Luonnonvarakeskuksen kanssa, kaupunginjohtaja Janne Laine toteaa.\n– Yliopisto haluaa laajentaa kansainvälistä yhteistyötä, mille Savonlinnan kanssa solmittu sopimus antaa erinomaiset lähtökohdat, toteaa puolestaan rehtori Juri Belenkij.


16 toukokuun, 2016 Ida\nVietnamilaiset kevätkääryleet ovat herkullisia, keveitä ja monipuolisia! Niiden väkertäminen itsekseen on kuitenkin hiukan työlästä, joten miksei näitäkin voisi tehdä ruokapöydässä samalla tapaa kuin mexicolaiset tortillat, yhdessä tekeminen on sitä paitsi kaksin verroin hauskempaa!\nVaraa jokaiselle ruokailijalle laakea astia, johon hän voi rullata omat rullansa. Tämän ruuan kanssa on helpoin toimia niin, että rullat rullataan ensin ja syödään sitten, toki jos nälkä jää, voi rullausta jatkaa myöhemmin. Jokaiselle rullaajalle tulee kattaa myös oma puhdas keittiöpyyhe rullausta varten. Lisäksi pöydän keskelle tarvitaan hieman riisipapereita suurempi laakea vati.\nVaraa pöytään erilaisia raaka-aineita ja ehkä lista vinkkejä, minkälaisia rullia voi koota, jokainen voi sitten itse päättää seuraako neuvoja vai tekeekö oman mielen mukaan.\nEnnen rullauksen aloittamista, keittiöliinoja kannattaa hieman kostuttaa joko suihkupullon avulla, tai toisella kostealla keittiöliinalla, näin riisipaperi irtoaa helpommin keittiöliinasta. Vatiin kaadetaan noin 4 cm 50 asteista vettä.\nRiisipaperi liotetaan vadissa 10-15 sekuntia ja nostetaan varovasti omalle keittiöliinalle. Riisipaperin keskiosaan lisätään täytteet, jonka jälkeen riisipaperi kääritään tiukaksi kääröksi. Tekniikka vaatii hieman harjoittelua, mutta jo tokalla yrittämällä suurin osa hallitsee jo rullaamisen taidon kiitettävästi.\nNäillä täyteideoilla ei taida olla mitään tekemistä vietnamilaisten rullien kanssa, mutta tämä on sitä fuusiokeittiötä, siksi kutsunkin näitä Vattuniemen rulliksi!\nKaritsan ulkofileetä paistettuna ja ohueksi viipaloituna\nKanafilee soijamarinadilla ohueksi viipaloituna\nEdellinen artikkeliÄitienpäivän makein brownie Seuraava artikkeliMaidoton ja gluteeniton mangosuklaamoussekakku kinuskikuorrutteella


Bugaboo Donkey5 Mono Yhdistelmävaunut, Black/Mineral Washed Black\nEtusivu/Lastenvaunut/Yhdistelmävaunut/Bugaboo Donkey5 Mono Yhdistelmävaunut, Black/Mineral Washed Black\nOsamaksu 47,00 € / kk\nBugaboo Donkey5 ovat yhdistelmärattaat, jotka muuntautuvat perheesi tarpeiden ja koon mukaan. Rattaat luotiin, jotta yhden lapsen ja kahden lapsen rattaat voitaisiin yhdistää ja täten helpottaa perheiden menoa, kun lapsimäärä kasvaa. Ja nyt Donkey-rattaista on luotu uudistettu ja paranneltu versio Donkey5, joka on pienempi ja kevyempi kuin luulet.\nRattaasta saat muokattua kolme erilaista versiota:\n• Mono, joka on kätevä yhden lapsen kanssa. Sivukoriin saa kaikkea tarpeellista, minkä tarvitsee olla nopeasti käden ulottuvilla ja tallessa, vetoketjun takana suojassa. Tämän tuotteen ostaessasi, saat Mono-version käyttöösi.\n• Duo, eli sisarusrattaat. Lapsesi matkaavat rinta rinnan, jolloin he pystyvät näkemään sinut ja toisensa ja sinä pystyt olemaan läsnä molemmille samanaikaisesti. Tätä varten, ostathan lisänä Duo-Laajennusosan.\n• Twin, eli tuplarattaat, jolloin kaksi vaunukoppaa tai istuinta on vierivieressä ja näet molemmat lapsesi samanaikaisesti. Tätä varten, ostathan lisänä Duo-laajennusosan ja Donkey5 Kopan kankaat-lisäosan.\nRattaat ovat hämmästyttävän kompaktit: leveys 60cm Mono-versiossa ja vain 14cm leveämmät Duossa ja Twinssä. Vaunut mahtuvat leveimmilläänkin standardikokoisista ovista. Näissä rattaissa on myös paljon säilytystilaa, tavarakoriin mahtuu 10kg ja sivukoriin mahtuu saman verran. Ohjailumekaniikka on optimoitu, joten vaikka rattaita käyttäisi Duo- tai Twin-versioina, et edes huomaa, että työnnät kahta lasta. Ohjailu on helppoa ja sujuvaa suurien etupyörien ja lyhyen akselivälin ansiosta. Myös rattaiden rungon keveys (vain 13,9kg) tekee nopeat käännökset ja muut liikkeet sulaviksi.\nUudistetussa ja parannetussa Donkey5-rattaissa on päivitetty:\n• Helpompi kasausmekanismi, jossa huomioitu ergonomisuus ja nopeampi avaus\n• Pienempi koko kasattuna (pystyasennossa): 52 x 60 x 90 cm\n• Vaunukoppa, ratasistuin, ja sivukori ovat nostettu korkeammalle, lähemmäksi sinua\n• Integroidut kiinnityspisteet seisomalaudalle ja mukitelineelle\n• Helppotoimintoinen ja hyvin pehmustetut 5P-valjaat\n• Entistä hengittävämpi Breezy-vaunukoppa, missä uusi panoraamaikkuna ja 3D mesh-patja\n• Parempi istuvuus vaunukopan peitekankaassa\nDonkey-yhdistelmärattaat ovat tunnettuja laadustaan ja monipuolisuudestaan. Vaunut saa muunnettua vain kolmen säätönapin kautta Monosta Duoksi tai Twiniksi, erikseen ostettavien laajennusosien kanssa. Myös kasaus ja uudelleen kokoaminen käy käden käänteessä, vain parilla napin painalluksella. Vaunut saa kasaan irrottamatta yhtään osaa.\nBugaboo-rattaat ovat pitkäikäinen kumppani lapsen kanssa liikkuessa, joita voi myös käyttää edelleen seuraavien lasten kanssa. Kaikki kangasosat ovat konepesunkestäviä ja vara- ja lisäosia on saatavilla. Rattaita pääsee muokkaamaan sitä mukaa kuin lapset kasvavat. Vaunukoppa alkuun (9kg asti), ja sitten ratasistuin, jonka voi kääntää kumpaankin suuntaan: ensin vanhempiin päin ja sitten katse maailmaan. Rattaat soveltuvat vastasyntyneestä noin 3-vuotiaaksi asti (suurin sallittu kantavuus 22kg per lapsi).\nDonkey5-rattaiden paketissa tulee mukana:\n• Runko pyörineen\n• Vaunukopan kangas (uudistettu)\n• Vaunukopan patja (uudistettu)\n• Kuomu ja sen vaijerit\nJos haluat luoda rattaista Duot, muista ostaa myös Duo-laajennusosa, ja Twin-kaksosrattaisiin tarvitset myös lisäosana Kopan kankaat.\nSaatavilla eri värikokonaisuuksia, kun ostat uuden kuomun rattaisiisi tai pehmoisen lämpöpussin.\nGraphite/Classic Dark Navy\nBugaboo Donkey5 Kopan kankaat\nBugaboo Donkey Adapter Maxi-Cosi MONO


tammikuu 2018 – Kaupunkiteologia\nJulkaistu 04/01/2018 01/11/2018\nKaupunkiteologian hankkeen tavoitteena on yhdistää teoriaa ja käytäntöä, ja antaa uusille teologisukupolville vahvat ja käytännönläheiset valmiudet toimia muuttuvissa kaupunkikonteksteissa.\nHankkeessa kehitetään yhteisölähtöistä yliopistopedagogiikkaa; kaupunkiteologiaa ei opiskella vain luentosaleissa vaan vahvasti myös kaduilla, kirkoissa, moskeijoissa, ostareilla ja leipäjonoissa. Opiskelijat jalkautuvat havainnoimaan kaupunkielämää ja uskontoa kaupunkitilassa. Kursseilla tehdään myös paljon vierailuja yhteisöihin ja organisaatioihin, joiden toiminta liittyy kulloisenkin kurssin sisältöihin, sekä osallistutaan kansalaistoimintaan ja kehittämiseen yhteistyökumppanien toiminnassa.\nOpiskelijoiden tutustumiskohteita ovat olleet mm. Suomen Islamilainen yhdyskunta, International Charismatic Bible Church (ICBC), International Evangelical Church in Finland, Helsingin juutalainen seurakunta, Saalem-seurakunta, katolinen Pyhän Henrikin katedraaliseurakunta, Suomi-Syyria Ystävyysseura, Pelastusarmeija sekä Suomen evankelisluterilaisen kirkon eri seurakunnat ja työmuodot.\nOpiskelijat ovat analysoineet organisaatioiden toimintaa ja roolia suhteessa kaupunkikontekstiin mm. kaupunkiympäristön lainalaisuuksien, eletyn uskonnon, pyhän käsitteen, hybridisaation, narratiivisten identiteettien ja kontekstuaalisen teologian eri suuntausten näkökulmista.\nKäytännön syistä kaupunkiteologian kurssien vierailukohteet sijaitsevat usein pääkaupunkiseudulla. Esimerkiksi opinnäytteissä opiskelijat voivat kuitenkin tarkastella laajemmin myös globaaleja kaupunkikonteksteja. Opinnäytteitä tehdäänkin parhaillaan mm. Arfikan, Latinalaisen Amerikan ja Balkanin alueiden kaupunkikonteksteihin liittyen.\nKaupunkiteologian erityisen keskeinen yhteistyökumppani on Helsingin diakonissalaitos (HDL), joka toimii akuuttien urbaanien haasteiden parissa (mm. asunnottomuus, päihdeongelmat, yksinäisyys, syrjäytyminen, paperittomat). HDL myös soveltaa toiminnassaan työmenetelmiä ja lähtökohtia, joista teologian opiskelijoiden on arvioitu hyötyvän sekä teoreettisesti että käytännön (työelämä)valmiuksien näkökulmasta erityisen paljon. Näitä ovat mm. matalan kynnyksen kohtaamispaikat, kansalaistoiminta ja yhteisövalmennukset, jotka rakentuvat osallistujalähtöisyydelle, yhteisöllisyydelle, osallisuudelle ja toimijuudelle. Opetusta on toteutettu yhteistyössä HDL:n työntekijöiden kanssa, ja opiskelijat ovat osana kursseja osallistuneet HDL:n kansalaistoimintaan (ns. palveluoppiminen).\nKaupunkiteologian opiskelijat ovat myös osallistuneet Kaupunkilainen köyhyys tänään -tutkimushankkeeseen keräämällä tutkimusaineistoa osana opintojaksoa, sekä Europe Engage -hankkeeseen, jonka yksi pilottiopintojakso toteutettiin osana kaupunkiteologian opetusta. Yksi jakson opiskelijoista myös osallistui opintomatkalle ja konferenssiin Irlannissa yhdessä 12 muuta hankemaata edustavien opiskelijoiden kanssa.


Jyrki Sukulalta yllättävä aluevaltaus\nUseista tv-ohjelmista tunnettu kokki Jyrki Sukula tekee nyt töitä myös pellolla.\nJyrki Sukula reissaa Suomen ja Italian väliä, jossa hän pyörittää viinitilaa vaimonsa kanssa. RONI LEHTI\n22.05.2014 klo 12:07\nJyrki Sukula on kiireinen mies. Useiden tv-projektien ja viinitilan pyörittämisen lisäksi hän toimii nyt myös yhtenä yrittäjänä kanafarmilla, jonka ideana on tarjota eettisempiä tuotteita.\nIdea uudenlaisesta yrityksestä lähti liikkeelle jo pari vuotta sitten, kun Sukulan tuntema pariskunta pyysi häntä mukaan. Sukulan mukaan idea vastasi useaan sellaiseen kysymykseen, joita kuluttajat ovat toivoneet, muun muassa kanankasvatuksen eettisiin seikkoihin.\n- Rohkea pariskunta halusi tehdä jotain kokonaan uutta ja ottaa omat ohjat käsiinsä ruoantuotannossa. Luin vuonna 2008 tehdyn tutkimuksen siipikarjatuotannosta moneen kertaan ja törmäsin yhä uudelleen siihen, että kaikki asiat, joita kuluttajat toivoivat esimerkiksi eettisyyden suhteen puuttuivat. Motiivini tässä projektissa on vaikuttaa merkittävästi kotimaiseen ruoantuotantoon, Jyrki Sukula sanoo.\n- Pohdimme, miten voimme tehdä eettisempiä ratkaisuja, hän sanoo.\nLisäksi Sukulaa vaivasi muutkin seikat kanateollisuudessa.\n- Minua häiritsi monokulttuuri, sillä Suomessa oli pari vuotta sitten vain 2-3 tuottajaa ja vaalean lihan tuotannossa oli tarjolla vain yhtä rotua.\nYritys sai rahoituksen ja Naapurin Maalaiskanan farmi valmistui pääsiäisenä 2014.\nUutinen lihojen haaskaamisesta puhutti\nEro tavalliseen tehotuotantoon näkyy kanojen ravinnossa, sillä niille ei syötetä soijaa. Rehu tulee farmin omilta pelloilta ja on yrityksen mukaan täysin GMO-vapaata. Yritys kertoo, että kanalat ovat pehkupohjaisia ja kukot ja kanat elävät omissa parvissaan.\n- Ravinto on niille luontaisempaa, Sukula sanoo.\nNaapurin Maalaiskanan mukaan kanat elävät tehotuotannossa olevia kanoja pidemmän elämän ja niiden elintila on suurempi. Kanat kasvavat 54-56 vuorokautta, kun tehotuotettu broileri 38 vuorokautta. Kanojen kasvatustiheydeksi yritys kertoo 32 kiloa neliömetriä kohden, tehotuotetun broilerin vastaavaa luku on 42kg/neliö. Hitaampi kasvu vaikuttaa Sukulan mukaan tuotteen laatuun ja makuun.\n- Hitaamman kasvun kautta kanojen lihaksisto kehittyy tasaisemmin, hän kertoo.\nYle uutisoi tällä viikolla paljon keskustelua herättäneestä aiheesta, että kananmunatuotannossa olevien kanojen lihaa ei hyödynnetä, vaan ne päätyvät jätteeksi. Sukulan uusi yritys aikoo hyödyntää farmin lähellä sijaitsevat kananmunatuottajattajien lihat uudenlaisiksi tuotteiksi.\n- Muuten ne päätyisivät roskiin tai turkiseläinten rehuksi, Sukula toteaa.\nParhaillaan kuvattavien tv-projektien lisäksi Sukula on mukana kaikissa farmin toimissa.\n- Teen töitä kaikissa vaiheissa pellolta ruokapöytään, hän sanoo.


Polaris Sportsman 400 4x4 KUIN UUSI LAATUNELIVETO!! 420 cm³ 2002 - Jyväskylä - Mönkijä - Nettimoto\nKATSO MYÖS MUUT MÖNKIJÄMME http://www.nettimoto.com/yritys/keljonkonehu... KATSO PIHANTYHJENNYSMÖNKIJÄT http://www.nettimoto.com/yritys/keljonkonehu... KATSO SUPERTARJOUSMÖNKIJÄMME http://www.nettimoto.com/yritys/keljonkonehu... katso nettisivumme: www.keljonkonehuolto.fi Nyt etuna, kaupanpäälle kätevä monitoimiperäkärry, irroitettavilla päädyillä, kipillä ja pyörivällä vetopäällä tai 1134kg kauko-ohjattava vinssi ja kiinnikesarja tai kunnon lumiaurapaketti tai karkeat isot renkaat tuotteita rajoitetusti, toimi nopeasti! Tuote:38235877 Nyt olisi kaupan todella hienosti pidetty laatuneliveto aidoilla polaris huippuominaisuuksilla mm. aito 100% Polaris neliveto, tilavat tarakat, vinssi, käsisuojat, vahva vesijäähdytteinen neliventtiikone, hd vaihteisto, 100% erillisjousitus, hyvät renkaat, vinssi, yms... Rahoitus 0% korolla, ilman käsirahaa ja pakollisia kaskovakuutuksia! Uutta nyt voit tehdä Santander rahoituksen rahoituskyselyn ja saada päätöksen suoraan netissä (0% kampanja ei koske tätä) Klikkaa seur linkkiä: http://keljonkonehuolto.fi/?page_id=1047\n400 4x4 KUIN UUSI LAATUNELIVETO!!\nMoottori 420 cm3, 4-tahti Mittarilukema 210 h\nPolaris Sportsman 400 4x4 KUIN UUSI LAATUNELIVETO!!\nNyt olisi kaupan todella hienosti pidetty laatuneliveto aidoilla polaris huippuominaisuuksilla mm. aito 100% Polaris neliveto, tilavat tarakat, vinssi, käsisuojat, vahva vesijäähdytteinen neliventtiikone, hd vaihteisto, 100% erillisjousitus, hyvät renkaat, vinssi, yms...\nPolaris Sportsman 420cm³, '03\nNettimoto ID 2169527


Saariselän lähireitin taukotupa nousee UK-kansallispuistoon - ePressi\nSaariselän lähireitin taukotupa nousee UK-kansallispuistoon\nTaukotupa työmaa etenee aikataulussa Saariselällä Urho Kekkosen kansallispuistossa. Harjannostajaisia vietetään marraskuun lopulla ja jo ennen sitä suunnitellaan yhdessä tuvan maksullisen varauspuolen käyttöä alueen yrittäjien kanssa. Metsähallitus toivoo taukotuvalle monipuolista käyttöä sekä yritysten että yksittäisten asiakkaiden puolelta.\nTaukotupa on uudentyyppinen palvelu Urho Kekkosen kansallispuiston tupavalikossa. Taukotupa sijaitsee aivan kylän tuntumassa, joten yöpymiseen sitä ei ole tarkoitettu. Mutta esimerkiksi yöllisen revontulikatselun tukikohdaksi se sopii mainiosti. Ympärivuotisen helpon saavutettavuutensa ansiosta sinne voi viedä myös vähäisemmän retkikokemuksen ihmiset.\nYritykset voivat varata varauspuolta omien asiakkaidensa käyttöön eri ohjelmapalveluiden tukikohdaksi. Samaan aikaan talon toinen pää on jatkuvasti avoin päivätupatyyppinen taukopaikka.\nTaukotupa valmistuu talven aikana ja avajaisia toivotaan pidettäväksi helmikuulla 2016 hiihtolomien alkaessa.\nTaukotupa on osa lähireittihanketta, joka on Metsähallituksen ja Inarin kunnan yhteinen. Hanke alkoi 2014 lähireitin rakentamisella ja jatkuu taukotuvan valmistumiseen.\nLisäksi UK-kansallispuistolla on käynnissä Saariselän ja Kiilopään lähialueella reitistöjen kehittämishanke, johon rahoitus on saatu Metsähallituksen budjetista erillisrahoituksena. Kaikkiaan UK-puiston ja Saariselän lähialueen reitistöä parannetaan 600 000 eurolla. Hankkeen aikana on kestävöity suosituimpia reitinosia ja linjattu niitä uudelleen, jotta sama reitti toimii sekä kesä- että talvireittinä. Hankkeessa reiteille luodaan sisältöjä, jotka kertovat alueen luonnosta ja kulttuurihistoriasta. Kaiken kaikkiaan tavoitteena on kansallispuiston palvelujen parantaminen ja kansallispuiston tuominen lähemmäs Saariselän kävijöitä.\nMaaseutuMatkailuRakentaminenValokuvausVapaa-aikaYmpäristö ja luonto


Vetreyttä niveliin ja lihaksiin - MTVuutiset.fi\nVetreyttä niveliin ja lihaksiin\nKuva: Hankintatukku MTV3/Colourbox/2010\nJulkaistu 21.09.2010 08:52 (Päivitetty 21.09.2010 08:53 )\nYlipaino voi aiheuttaa jäykkyyttä niveliin ja lihaksiin, mutta myös urheilu kuluttaa niveliä. Bodyflex Combi -tabletit sisältävät rakennusainetta sekä nivelille että lihaksille. Tommi Eviläkin suosittelee Bodyflex Combia!\nIkääntyminen, ylipaino, huonot työasennot sekä urheilu kuluttavat niveliä. Seurauksena voi olla nivelten ja lihasten jäykkyyttä, kipua sekä liikkumisen vaikeutumista. Ikääntymisen myötä myös luuston haurastuminen on yleistä.\nBodyflex Combi -nokkos-kalkki-inkivääri-vihersimpukkatabletit on kehitetty nivelten, lihasten ja luuston toimintakyvyn ja liikkuvuuden edistämiseksi. Samasta tabletista löytyykin sekä hyvinvointia että rakennusaineita nivelille, lihaksille ja luustolle.\nBodyflex Combi on monipuolinen yhdistelmävalmiste, jossa inkiväärin ja nokkosen aktiiviaineet sekä vihersimpukan sisältämät Omega-3 rasvahapot auttavat niveliä säilyttämään toimintakykynsä. Ne myös tuovat helpotusta nivelten ja lihasten jäykkyyteen, arkuuteen ja turvotukseen. Luonnollinen, orgaaninen rikkiyhdiste metyylisulfonyylimetaani edistää nivelten aineenvaihduntaa ja toimintakykyä. Kalkki, D-vitamiini ja magnesium ovat luuston hyvinvoinnille tärkeitä rakennusaineita, joita on hyvä saada ravinnosta samanaikaisesti.\n"Urheilijan ja kuntoilijan nivelet, jänteet ja lihakset ovat kovalla koetuksella päivittäin. Bodyflex Combi on monipuolinen ravintolistä, joka auttaa huolehtimaan nimenomaan nivelille, lihaksille, jänteille ja luustolle tärkeiden ravintoaineiden saannista. Bodyflex Combin käyttö on helppoa, sillä siitä saa kätevästi seitsemän tehoainetta samasta tuotteesta. Joka päivä, kun liikut enemmän, ota Bodyflex Combi – se tuo vetreyttä niveliin ja lihaksiin." Tommi Evilä\nAnnostus: 2 tablettia 1-2 kertaa päivässä. Tabletit niellään kokonaisena runsaan nestemäärän kanssa. Ei suositella käytettäväksi verenohennuslääkkeiden kanssa.


Suomen työpaikka tilanne? - Akuutti- ja ensihoito - Hoitajat.Net\nSuomen työpaikka tilanne?\nJuly 2, 2003 in Akuutti- ja ensihoito\nOlisin tässä vain kysellyt sairaankuljetuksen ja yleensäkin ensihoidon työpaikka tarjonnan tilannetta.\nMielestäni suomessa ollaan menossa koko ajan väärään suuntaan. Enään ei anneta kuin määräaikaisia pätkätöitä. Työpaikkoja tuntuu olevan mutta ei sellaisia joihin vihtis mennä. Miksei enää nykyisin ole juurikaan tarjolla pitempi aikaisia työsuhteita?\n- Ei muutakuin päätä kujalle -\nMarcus, ensihoidon "pätkätyöt" ovat osittain kunnallispolitiikan sanelemia kummajaisia. Koska palveluntuottaja ei voi olla varma sopimuksestaan kuin vuodeksi-pariksi kerrallaan ei uskalleta myöskään palkata pitempiaikaisia työntekijöitä. Lisäksi edelleen on vallalla "kesämies-menetelmä", jossa lyhytkestoisen työsuhteen aikana katsotaan, mihin miehestä/naisesta on. Virkaan pääsee sitten, kun on "kannuksensa" hankkinut...\nSe oli ihan tarpeeks tyhjentävä vastaus. En ole osannut aatella asiaa noin syvällisesti. Kyllähän minä tuon olen tajunnut että, ensin on pieni koeaika ja sit vasta siirrytään pidempi aikaisiin sopimuksiin, jos nyt siirrytään.\nOlen nyt itse tässä haeskellut töitä ja olen laitanut itselleni sellaisen rajan että, en yritä sellaiseen paikkaan jossa tarjotaan vain 2-3 kuukauden työsuhteita. Siinähän ei kerkeä kuin justiin muuttaa kamppeet uuteen paikkaan, niin rupiaa jo työt päättymään.\nOlen nyt parasta-aikaa 3- kuukauden pestissä "palomies-sairaankuljettajana" ja harmittaa, kun justiinsa on päässy taloon sisälle ja ruennu oppimaan talon tapoja, niin rupeaa työsuhteen loppu häämöttään. Ei jaksais aina alottaa ns. alusta kaikkea kolmen kuukauden välein.\nVarsinkin sairaankuljetuspuolella tulee metkoja tilanteita, kun vaihtaa kirkonkylää. Uudet osoitteet, uudet hoitovelvoitteet, uusi kalusto, uusi potilasmateriaali, uusi hoitoonohjaus ja uudet duunikaverit...\nSen sijaan se kyllä opettaa rajusti katselemaan asioita monelta eri kantilta kun pääsee "sisältä" vertailemaan eri järjestelmiä. Itse olen ainakin erittäin tyytyväinen siitä, että aikoinaan tuli reissattua työn perässä eri paikkakunnilla (joskin kaikki tampereen alapuolella).\nJa kyllä se virkakin sieltä ennen pitkää tulee. Itse 5 vuotta pätkiä tehneenä alkoi jo välillä usko loppua, mutta "kyllä se sieltä tulee, ku vähän potkii"... =)\nen sano mitään varmalla mut Iisalmessa ois kai kohta tarve ensihoitajista ku ne kai hakee täällä 12 uutta ensihoitajaa. 8)\nHakuhan loppu jo tovi sitten?\nno mulla tuli pieni informaatio katkos ku en ole seurannu ny niitä tiedotteiteita\nNyt kun tullut taas kesällä seurattua MOL:n sivuja niin kovasti taas haetaan sairaankuljettajia duuniin. Onko työpaikkoja lisääntynty vai onko immeiset lähteneet muualle helpompiin hommiin??\nJa kun katselee mol:n sivuja niin samat sairaankuljetus yritykset hakee jatkuvasti työntekijöitä. Missä vika yrityksessä vai työntekijässä.Â :- siinäpä kysymys.\nJa kun katselee mol:n sivuja niin samat sairaankuljetus yritykset hakee jatkuvasti työntekijöitä. Missä vika yrityksessä vai työntekijässä. :- siinäpä kysymys.\nJos yrityksellä on ollut viimeisen vuoden aikana ollut 5 kertaa paikka auki ja naapurikunnan samankokoisessa firmassa ei kertaakaan, niin olisikohan yrittäjän syytä pyorähtää peilin edessä...?\nEn muista milloin, mutta kirjoitin samanlailla kuin yllä, siis kauan sitten :)\nJoillain firmoilla paikat pitkään auki, koska ei ole aktiivitunteja, ovat huitsinnevadassa ja halauvat ehdottomasti tietyn alueen hoitotason testauksen olevan voimassa. Tänä vuonna P-Sshp:n alueella 12 hyväksyttyä, kaikilla jo vakityöpaikka hoitotason autossa. Puolet yli hoitotason tekijöistäkin varmana reputti, ei saa tekijää mistään, jos vaatimukset tällaiset.


Minun tarinani - Elämänhuolto\nOlin vuosia tulosvastuullisena esimiehenä, sain hyvää tulosta aikaiseksi, mutta eniten nautin kuitenkin siitä, kun sain erilaisissa tilanteissa auttaa ihmisiä. Elämässäni on työn lisäksi ollut hyvinkin haasteellisia aikoja, täytin niitä odotuksia, joita muut minulle asettivat, kuvitellen niiden olevan omiani. Vuosikausia etenin miettimättä mitä minä itse elämältäni haluaisin, mikä olisi minulle hyväksi ja tekisi minut onnelliseksi. Mikä elämässä lopulta on oikeasti arvokasta? Lopputuloksena oli burnout, johon johtivat monet eri syyt, joista haastava työ oli vain yksi muiden joukossa.\nMinun oli muutettava elämääni!\nRaahauduin ja rämmin kuin sumussa läpi avioeron, taloudelliset haasteet ja vaikean masennuksen. Toipuminen oli hidasta, mutta tapahtui pikkuhiljaa. Sieltä täältä löytyi pienen pieniä aavistuksia mihin suuntaan toivoisin elämäni kulkevan ja keräsin hitusen kerrallaan voimiani.\nOpiskelin, luin, lepäsin, nukuin, halailin lapsiani, toivuin. Tein niitä asioita, joita rakastan, mistä nautin ja saan voimaa. Asioita, jotka ovat minulle tärkeitä nyt ja aina.\nNyt elän onnellisempaa ja rakkauden täyteisempää elämää kuin vuosikausiin. Matkan varrella osa ihmisistä tippui pois elämästäni, toisten kanssa ystävyys ja yhteys vahvistuivat entistä voimakkaammaksi, lisäksi on tullut uusia ja antoisia ystävyyssuhteita.\nHuikeita ovat myös kohtaamiset lähes tuntemattomien ihmisten kanssa,\njotka tuovat roppakaupalla lisää kokemusta ihmisten mielenkiintoisuudesta.\nVuosien varrella olen etsinyt itselleni apukeinoja kaiken maailman hoidoista ja kirjoista, käynyt erilaisia kursseja ja kuuntelemassa luentoja. Olen löytänyt apukeinoja selvitä haasteellisista tilanteista eteenpäin ja ilokseni huomannut, että jakamalla omaa osaamistani ja kokemuksiani, olen pystynyt auttamaan monia muita eteenpäin mahdottomilta tuntuneiden tilanteiden yli.\nKiitokset olen tuntenut syvällä sydämessäni ja tiedän, että tätä minä todella haluan elämässäni tehdä.\nJos minä selvisin, kuka tahansa voi selvitä.\nElämänmuutokset ovat mullistavia tapahtumia elämässä, ne voivat aiheuttaa innostusta ja samaan aikaan vastustusta, lähteä lumipalloefektin lailla pyörimään myös ympäristössä.\nNe voivat olla pelottavia ja hurjan lamaannuttaviakin.\nMutta haluan sanoa sinulle, joka luet tätä: SINÄ SELVIÄT!\nOlen tässä apunasi, jos niin haluat. Valtavan iso halaus Sinulle.\nNÄMÄ TUTKINNOT IHMISSUHTEISIIN LIITTYEN OLEN SUORITTANUT:\nMB Life CoachMB\nRakastava valinta Parisuhteen parhaaksi -ohjaaja –\nSuomalainen eroseminaari -ohjaaja\nParisuhteen palikat -ohjaaja


7-vaihteinen Saana sopii erinomaisesti leppoisaan kaupunkipyöräilyyn tai vaikka mökille. Monipuolisen varustelun ansiosta matka taittuu säällä kuin säällä, vaikka ympäri vuoden. Helkama Saana toimitetaan täysin ajokuntoisena ja säädettynä. Sisältää...\nHelkama Saimi 7v 28" (2022)\nTyylikkäässä kaupunkipyörässä on jalkajarrun lisäksi mekaaninen levyjarru edessä joka tuo klassiseen pyörämalliin modernia turvallisuutta. Ostokset ja muut tavarat kulkevat mukana etukorissa. Saimi on saatavana 3-vaihteisena valkoisena ja...\nHelkama Senator 26" 3-v (2022)\nSenatorin kyytiin kapuaa todella vaivattomasti, sillä jalannostokorkeus on vaatimattomat 15 cm. Eteneminenkin käy helposti, sillä hieman tavanomaista lyhyempien kampien ansiosta polkemisen liikerata tällä 3-vaihteisella on pienempi.Toimitetaan...\nTunturi Relax (2022)\nTyylikkäässä kaupunkipyörässä on mekaaninen levyjarru edessä joka tuo klassiseen pyörämalliin modernia turvallisuutta. Tavarat kulkevat mukana kestävässä korissa. Toimitetaan täysin ajokuntoisena sekä säädettynä. Sisältää ilmaisen toimituksen (arvo...\nTunturi RX 700 on 18-vaihteinen hybridipyörä työmatkoille ja pyörälenkeille. Se on varustettu hydraulisilla levyjarruilla, jotka toimivat luotettavasti säällä kuin säällä. Tunturi RX 700 toimitetaan täysin ajokuntoisena ja säädettynä. Sisältää...\nTunturi Aura 7-v lady (2021)\nNaisten kevytkulkuinen citypyörä päivittäiseen käyttöön. Toimitetaan täysin ajokuntoisena ja säädettynä. Sisältää ilmaisen kotiinkuljetuksen.Toimitus heti\nParkway 7-v lady (2022)\nTunturi Parkway on 7-vaihteinen tyylikäs naisten kaupunkipyörä jokapäiväisille matkoille, vaikkapa työmatkapyöräilyyn. Toimitetaan täysin ajokuntoisena ja säädettynä. Sisältää ilmaisen kotiinkuljetuksen.\nTunturi Grace 7-v (2021)\nTyylikäs matalarunkoinen kaupunkipyörä. Myös pidemmille lenkeille. Valot vakiovarusteena. Jalka- ja käsijarrut. Toimitetaan täysin ajokuntoisena ja säädettynä. Sisältää ilmaisen kotiinkuljetuksen.\nAino henkii menneen ajan arvokkuutta lokasuojiin ja vanteisiin maalattuja kultaraitoja myöten. Ylevän pysty ajoasento sekä matala jalannostokorkeus ovat tämän tyylikkään klassikon perusominaisuuksia. Toimitetaan täysin ajokuntoisena ja...\nTunturi CX500 on matalarunkoinen hybridipyörä, jolla päivän pyörämatkat taittuu sujuvasti. Alumiinirunko ja 21 vaihdetta tuovat ajamiseen mukavuutta. CX 500 toimitetaan täysin ajokuntoisena ja säädettynä. Sisältää ilmaisen toimituksen (arvo 29€).\nHelkama Ilona 28" 7-V (2022)\nHelkama Ilona 28" on alumiinirunkoinen kaupunkipyörä perinteisellä jalkajarrulla. Helkama Ilona toimitetaan täysin ajokuntoisena ja säädettynä. Sisältää ilmaisen toimituksen (arvo 29€).


Leijonat - U17:n valmentaja Sami Tervonen: "Venäjä-ottelut loivat uskoa tulevaan – Saimme hyvää oppia"\nSami Tervonen toimii U17:n videovalmentajana. Pasi Mennander\n– Kansainvälisissä turnauksissa pelejä on ohjelmassa tiheään tahtiin. Mitä pidemmälle turnauksessa mennään, sitä kovempi on vastus. Siksi henkisenkin valmiuden pitää olla koko ajan kovempi. Pelaajan on voitava käsitellä niin voitot kuin häviötkin ja löydettävä henkilökohtainen suoritustunne seuraavaan peliin. Saimme nyt hyvää oppia sillä saralla, Tervonen sanoi.\nSuomen "nollakolmoset" kohtasivat U16-kaudellaan Venäjän kahdesti. Molemmat pelit päättyivät Venäjän voittoon. Vierumäellä Venäjä voitti ensimmäisen pelin jatkoajalla, mutta toinen kallistui Suomelle voittomaalikisassa. Kolmannessa pelissä sunnuntaina Venäjä oli parempi maalein 6–2.\n– Tämän päivän iso haaste oli, miten eilinen voitto vaikuttaisi peliimme – saisimmeko nollattua tilanteen, tulisimmeko ehyenä porteista ja pelaisimmeko nyt sen viikonlopun parhaan ottelumme. Peli meni nyt kuitenkin vähän ulospuhalluksen puolelle, Tervonen muotoili.\n– En usko, että valmistautumisessamme oli mitään vikaa. Fyysinen kuorma tuntui varmasti molemmissa joukkueissa. Ratkaisuissamme näkyi fyysinen väsymys, jalka ja pääkoppa eivät reagoineet suunnanmuutoksiin kuten piti ja sitä kautta viisikkopeliin jäi aika paljon aukkoja. Henkinen väsymys taas näkyi siinä, miten käsittelimme ottelun sisällä hyvät ja huonot jaksot, takaiskut ja onnistumiset. Saimme ottelusta kokemuksia monella saralla.\nKokonaisuutena Tervonen arvioi tapahtuman onnistuneen hyvin.\n– Saimme jätkät kokoon ja kolme kovaa peliä kolmelle peräkkäiselle päivälle. Pelaajat ovat kesällä ottaneet isoja askeleita, moni on harjoitellut A-junioreiden kanssa ja kasvanut ihmisenä ja pelaajana. Peleissä he saivat kansainvälisen mittarin, missä eurooppalainen kärki Venäjän osalta menee.\n– Moni pelaaja on kokenut, että olemme yksilö- ja joukkuetasolla kirineet kiinni sitä eroa, mikä Venäjää vastaan vielä keväällä oli. Nämä ottelut loivat varmasti uskoa tulevaan. Tiedämme, että marginaalit ovat pienet, ja kaikki on omissa käsissämme. Ei tarvitse odottaa vastustajan huonoa peliä, vaan ottelun voittamiseen riittää oma hyvä suorittaminenkin.


Varjossa Kasvanu: Ku homma skulaa\nMittari näyttää 27 lämpöastetta joten shortsit jalkaan, kamat kasaan, koira koriin ja polkemaan tallille!\nPian metsikön takaa näkyi laitumen nurkkaa jossa Santtu mökötti itsekseen maailman murheita miettien, mutta kun se näki meidät, pää nousi maasta ylös, korvat lepsahtivat eteen ja kuului kevyt hörähdys. Iloisena ajelimme Ruusun kanssa laitumen viereistä tietä katsellen samalla innoissaan vieressä ravaavaa hevosta joka jo odotti meitä saapuvaksi.\nEnsin oli tietysti perushommat eli karsinan siivous, käytävien lakaisu sekä heinäpussien täyttöä jonkajälkeen vein tavaroita ulkoisen varstuspaikan viereen valmiiksi jottei Santun tarvitsisi odotella kauaa kun häsläisin ensin harjojen- ja sitten varusteiden kanssa rampaten varustehuoneeseen ja takaisin hevosen viereen. Aina on helpompi laittaa tavarat valmiiksi ja sitten hakea hevonen, riippuen tietysti aina että mitä tekee.\nSanttu hörisi ja pörisi heiluttaen päätänsä kun hain sen tarhasta ja vein varustuspaikalle. Pikainen harjaus ja varustus hieman pelleillen jalustimien kanssa joihin olin tehnyt lisää reikiä jotta niihin ei tarvitsisi tehdä kolme, neljää kieppiä ratsastusvyön kanssa jota tälläkertaa käytimme. Yksi kiepi riitti tälläkertaa hyvin, mutta lisää reikiä taidan vielä muutaman tehdä jottei niitäkään tarvitse.\nTeimme Superin kanssa paljon ravityöskentelyä sen ravin etsimiseen ja ihme kyllä vaikka laukkaakin tarjosi kulmissa, se ravasi hyvin hienosti. Peitsiä ja kipsutteluakin tuli muttei niin paljon kuin yleisesti, veikkaan että hevonen on nyt täysin kotiutunut ja minäkin olen alkanut jotenkin luottamaan taas tähän rallisieluun ja uskallan antaa sille ohjaa enemmän jotta se saisi kulkea rennosti. Sekin vielä, että meillä ei 'kenttää' ole ollut hetkeen ja siellä aitojen sisällä on vaikea isoaskelisen hevosen kulkea ja se tarvitsee totuttelua askelten lyhentämiseen ja vauhdin rauhoittamiseen jotta me siellä aitojen sisällä pysyisimme. Hyvin on Santtu nyt toiminut, hirmu ylpeä saa tästä ruunasta taas kyllä olla.\nSuperi on saanut nyt uuden, ihanan vuokraajan joka käy muutamaan otteeseen kuukaudessa ratsastamassa. Kyseinen henkilö tuli tutkailemaan talliamme josko hän hevosen sinne toisi, mutta kyselinkin että haluaisiko hän ratsastaa herralla. Ensimmäisen kerran jälkeen hän halusi alkaa vuokrata Santtua ja mikäpä siinä! Minulla on ollut nyt talli- ja ratsastusseuraa josta olen hyvin kiitollinen ettei tarvitse yksin aina kyykkiä tallilla miettimässä mitä sitä tekisi.\nIhania ihmisiä on vielä maailmassa!\nLähettänyt Jessie Voutilainen klo 15.19\nTunnisteet: ratsastus, uutisia, video


Viisikymppiset kertovat onnistuneesta työnhausta: "Lähetin parisataa hakemusta"\nViisikymppiset kertovat onnistuneesta työnhausta: ”Lähetin parisataa hakemusta”\n24.02.2016 klo 11:35\nMoni viisikymppinen joutuu entistä kovempien haasteiden eteen työnhaussa.\nTyöelämässä on paljon viisikymppisiä, jotka ovat olleet samalla uralla jo pitkään. Mutta samalla yhä useamman viisikymppisen uraputki on varsinkin taloudellisista ja tuotannollisista syistä katkennut, kun työnantaja on vähentänyt henkilöstöä tai sulkenut tehtaita tai toimistoja.\nMoni viisikymppinen tuntee, että on joutunut ikäsyrjinnän kohteeksi. Työvoimaviranomaisetkin ovat myöntäneet, että viisikymppisten työllistyminen ei useinkaan ole helppoa.\nKyse on monista tekijöistä, kuten alasta ja asuinpaikasta, mutta monilla 50 täyttäneillä uuden työpaikan löytäminen on ollut vaikeaa tai kovan työn takana.\nIltalehden kyselyyn vastanneet kertovat kokemuksistaan.\nAina vuodeksi kerrallaan\nMinut irtisanottiin yksityiseltä sektorilta 2011, juuri kun olin täyttämässä 53. Alustavasti jo luvattu vuorotteluvapaa peruttiin yt:n takia, jolloin aavistelin jo mitä on tulossa, koska olin ammattiryhmässäni kovapalkkaisimpia ja vanhemmasta päästä. Olin työttömänä yli 2 vuotta, ja juuri kun ansiosidonnainen päiväraha loppui, pääsin määräaikaiseen työhön kuntasektorille. Tätä määräaikaista työtä on toistaiseksi riittänyt, sopimus aina vuodeksi kerrallaan. Työ on samaa kuin aikaisempi mutta palkka 2/3 aikaisemmasta. Olisimme joutuneet taloudelliseen ahdinkoon, jos en olisi töitä saanut. Kahden työttömyysvuoden aikana lähetin varmaan parisataa työhakemusta. Kävin viidessä haastattelussa. Yksikään niistä ei ollut yksityisellä puolella, kaikki julkisella puolella. Ja ikäsyrjintäähän ei ole? Hain ainoastaan oman alan töitä, mistä mulla oli silloin yli 20 vuoden kokemus.\nSijaisuus jatkui toistaiseksi\nPitkäaikainen työnantajani meni konkkaan, ja sitä myöten jäin työttömäksi. Ensimmäinen vuosi meni ikään kuin voimia keräillen. Tämän jälkeen kiivas työnhaku asiakaspalvelualalta. Kokoaikatyö silmissä kiiltäen ja varmaan lähemmäs sata hakemusta ja muutamia haastattelujakin. Hain kuitenkin onnekseni määräaikaista 10 h/viikko 3 kk:n sijaisuutta keväällä, ja sain paikan. Sijaisuus jatkui syksyllä, ja nyt olen toistaiseksi olevassa työsuhteessa 20 h viikossa.\nYrittäjänä olin ilman kesälomia\nOlin yrittäjä 5 vuotta, lopetin yrityksen 49-vuotiaana. En halunnut tehdä työtä 6 päivää viikossa ja 9 tuntia/päivä ilman kesälomaa tai muitakin lomia. Menin työvoimatoimistoon ja ilmoitin, että otan vastaan mitä vaan työtä, minulle kelpaa kaikki työt. Olen merkonomi ja minulla on laaja työkokemus erilaisista myyntitöistä, pankkitöistä, kansainvälisistä asiakaspalvelutöistä. Olen myös tehnyt siivousta ja jopa tiskausta. Asun lähes pääkaupunkiseudulla, joten luulisi, että jotain olisi löytynyt. Työvoimatoimisto ei ole ottanut yhteyttä kertaakaan vuoteen, nyt sain viikko sitten kirjeen, että ottavat seuraavan kerran yhteyttä puolen vuoden päästä. Olen itse hakenut muutamia töitä, ja nyt aloitan kansainvälisessä yrityksessä matkailualalla työn parin viikon sisällä. Olisin kyllä toivonut, että sieltä työkkäristä olisivat olleet edes hieman kiinnostuneita edes ehdottaa jotain töitä minulle.\nIltalehti ja Moneter kuuluvat Alma Media -konserniin.


LIFESTYLENORDIC: BY NORD - NORDIC SPA & ISÄLLE\nBY NORD - NORDIC SPA & ISÄLLE\nSaimme eilen Lifestylenordiciin uusia tuotteita by nordilta. Luonnon raikkaan Nordic Spa -ihonhoitosarjan tuotteet ovat nyt tilattavissa kauttamme. Itse tuoksuttelin sarjan tuotteita ensimmäisen kerran Tukholmassa messuilla. Ensimmäinen mielikuva, joka tuli mieleeni, oli raikas, aito pohjoisen luonto. Henkilökohtaisesti pidän nordic spa -sarjan tuotteista ja ne sopivat hyvin kaltaiselleni tuoksuherkälle yksilölle.\nNordic Spa on laadukas tanskalainen unisex -ihonhoitosarja. Nordic spa -tuotteiden valmistuksessa on käytetty luonnon kasviuutteita, orgaanisia öljyjä, yrttejä ja 100 % puhtaita eteerisiä öljyjä pohjoismaisesta luonnosta. Nordic spa -sarjan tuotteet on valmistettu Tanskassa ympäristönormien mukaisesti. Tuotteisiin ei ole lisätty parabeenejä, silikonia, mineraaliöljyjä, petrokemikaaleja tai synteettisiä hajusteita.\nSpa- sarjasta on tällä hetkellä saatavilla tuotteita kahdesta tuotekokonaisuudesta - WATER ja EARTH.\nEARTH Tasapainoittava rauhoittava - ROSMARIINI & MÄNTY\nWATER Puhdistava ja raikastava - TYRNI & KATAJA\nNordic spa -sarjan tuotteet löydät nettikaupasta tämän linkin kautta.\nAlennuskoodilla ISALLE saat 5 euron alennuksen, kun tilauksesi arvo on yli 50 euroa.\n(Huom. koodi luonnollisesti ilman ä-pisteitä)\nJotta tilaukset ehtivät perille isänpäivään mennessä, alennuskoodi on voimassa perjaintaihin 2. marraskuuta saakka.\nTunnisteet: BY NORD , Nettikauppa Lifestylenordic , NORDIC SPA


Julkaistu 08.04.2002 00:51\nPaavo Väyrynen aikoo Keskustan puheenjohtajakilpaanKeskustan puheenjohtajakisa sai tänään uutta väriä, kun euroedustaja Paavo Väyrynen lähti siihen mukaan. Mikkelissä puheenjohtajatenttiin osallistunut Väyrynen arvioi olevansa paras ehdokas johtamaan keskusta vaalivoittoon tulevissa vaaleissa. Puheenjohtajakisaan tuli saman tien kaivattua jännitettä, kun ehdokkaista alkoi löytyä myös eroja. Mainos (uutinen jatkuu alla)\nVapautuneen oloinen Väyrynen, kätteli tiedotustilaisuutensa aluksi kaikki - kuvaajia myöten. Eikä mieheltä itsevarmuuttakaan puuttunut.- Minä aion voittaa tämän vaalin, tervehdyttää puolueen ja sen jälkeen Suomen poliittisen elämän, Väyrynen sanoi.Väyrynen myöntää että vanhan puheenjohtajan paluu on erikoinen ratkaisu. Ikäloppuna hän ei suostu kuitenkaan itseään pitämään.- Olen edelleen vasta 55-vuotias, eli viisi vuotta nuorempi kuin Paavo Lipponen ja myös nuorempi kuin Erkki Tuomioja. Väyrynen pitää itseään myös parhaan ehdokkaana rakentamaan keskustan vaalivoittoa.- Täytyy syntyä vahva vastavoima Paavo Lipposen johtamalle sosialidemokratialle ja se löytyy helposti kun katsotaan ulko-, turvallisuus-, Eurooppa- ja sisäpolitiikkaa. Kaikilla aloilla Lipposen hallitus on toiminut eri tavalla kuin mikä on keskustan linja. Väyrynen arvostelee erityisesti Lipposen EU-politiikkaa. Kilpakumppani Olli Rehn sai siitä aiheen vastaiskuun, ja kaivattuja mielipide-erojakin löytyi.- Meidän ei pidä lähteä millekään ristiretkelle EU:ta vastaan, mm. sen takia että seuraavan hallituksen aikana tehdään erittäin tärkeitä päätöksiä EU:n maatalous- ja aluepolitiikasta. Niissä Suomella on kovin paljon pelissä ja niissä pärjätään paljon paremmin asialinjalla, Rehn sanoi.Keskustan puheenjohtajaehdokkaat toivottivat Paavo Väyrysen tervetulleeksi kilpaan. - Varmaankin uusi ehdokas tuo kisaan sellaisen oman ominaispainonsa, sanoi Anneli Jäätteenmäki.- Väriä tulee lisää ja varsinkin Pohjois-Suomessa meillä tulee Paavon kanssa olemaan tiukka kisa kannattajista, koska aika monet perinteiset Väyrysen kannattajat ovat jo ilmoittautuneet tukijoukkoihini, tuumi Olli Rehn.- Tervetuloa Paavo. Hänen osallistumisensa ei ollut mikään yllätys, sanoi puolestaan Matti Vanhanen.- Varmasti Paavo Väyrynen tulee pitämän huolen siitä, että asioista puhutaan hyvin perusteellisesti, Hannu Takkula sanoi.Väyrysen lopullinen vaikutus keskustan puheenjohtajaratkaisuun selviää vasta puoluekokouksen äänestyksessä. Kannunvalanta eri vaihtoehdoista alkoi kuitenkin jo tänään.Puheenjohtajaehdokkaat esiintyivät Nuoren Keskustan Liiton valtuuskunnan ja Etelä-Savon piirin järjestämässä tilaisuudessa Mikkelin maakuntakirjastossa. (MTV3)


Miten paikkaan kolmen vuoden aukon CV:ssä? : Kysy Pokeritiedon asiantuntijoilta | Pokeritieto\nPaffe » 6.5.2010 11:51:06\nTarkoituksena olisi laittaa kokoon elämäni ensimmäinen Curriculum Vitae. Yliopiston opas CVn rakentamiseen on varsin kattava, mutta jostain kumman syystä entisiä pokerinpelaajia ei ole siinä osattu huomioida. Kaukaisemmille sukulaisille ja puolitutuille olen yleensä kertonut kaikenlaisia tarinoita affilate busineksen pyörittämisesta, vaikka tämä ei suoranainen valhe olekkaan, niin on se kuitenkin vielä melko kaukana totuudesta. Vapaaehtoistyötä Etelä-Amerikassa, ei aivan totta tuokaan. Iso ongelma on, paperisten todisteiden ja dokumenttien puuttuminen. Maa jossa asun tällä hetkellä on varsin vanhanaikainen esim. juuri suositusten kanssa, ja jo ihan pelkästään asuntoavuokratessa voi joutua esittämään kahden entisen vuokranantajan suosituskirje. En halua suoranaisesti valehdella, vaikka toki olenkin valmis hiukan pyörittelemään totuutta. Yksi vaihtoehto olisi kirjoittaa, että on matkustellut ja nähnyt maailmaa nuo vuodet, mutta tämä saattaisi antaa imagon laiskasta, vanhempiensa rahoilla pelleilevästä tuhlaajasta, joka tuskin on kovin haluttua materiaalia moneenkaan työpaikkaan.\nUskoisin, että moni muukin on ollut vastaavassa tilanteessa ja ottaisinkin heiltä nyt mielellään neuvoja vastaan, kiitos.\nkenties » 6.5.2010 11:54:02\nNiin yllättävää kuin se saattaa ollakin, rehellisyys monasti toimii parhaiten...\nPembroke » 6.5.2010 12:01:46\nLiikemies. Yrittäjä. Sijoittaja. Noitahan se pokerinpelaaja on.\nhauturi » 6.5.2010 12:04:29\nPembroke kirjoitti: Liikemies. Yrittäjä. Sijoittaja. Noitahan se pokerinpelaaja on.\nYrittäjältä varmaan kysellään että mikäs yritys oli kyseessä (ja liikemieheltä samaa + vähän lisää).\nItse laittaisin niin kuin asia on.\neke » 6.5.2010 12:31:24\nsano, että ryyppäsit ne kolme vuotta, mutta sitten tuli mitta täyteen ja raitistuit lopullisesti,,,, vois toimia!\nDraama2 » 6.5.2010 12:32:39\nVaikea sanoa toisen kulttuurin puolesta. Omassamme CV-aukot viittaavat alkoholismiin, vankilassaoloon ja työttömyyteen. Jatkuva työssäkäynti on (molemmille sukupuolille) niin itsestään selvä asia, että Nordean luottopisteytysjärjestelmä antaa lähes automaattisen kielteisen päätöksen, jos työtuloja ei ole menneisyydessä. Siis riippumatta varallisuudesta.\nSuomessa kun on pitänyt osoittaa olevansa ns. "hyvä asiakas", olen laatinut pienen varallisuusyhteenvedon, josta käyvät ilmi varat ja velat. Vittuako se kenellekään kuuluu, mitä kukin on ajallaan tehnyt. Ei siitä kukaan ole kiinnostunut, jos on varmaa, että maksat vuokrasi/lainasi, jne.\nPS. Sain juuri verottajalta ennakkoveroliput tälle vuodelle. Verottaja ei ilmeisesti luota, että maksaisin pääomatuloistani verot jälkikäteen, eikä ole työtuloja, mistä ulosmitata. Niinpä makselen pääomaveroni pitkin vuotta. Tästä kai pitäisi olla ylpeä. Siis aidosta työvoiman/normin ulkopuolisuudesta.\nLiittynyt: 6.5.2010 7:51:02\nSavinaama-Liimatasku » 6.5.2010 12:36:45\nkenties kirjoitti: Niin yllättävää kuin se saattaa ollakin, rehellisyys monasti toimii parhaiten...\nDraama2 » 6.5.2010 12:37:19\nJoo, itse olen saanut kahdesti potkut oltuani rehellinen. Kas kun ajattelin vastapuolen olevan älykäs.\nslatki » 6.5.2010 13:05:26\nPyydät saiteilta joilla olet pelannu yhteenvedon cashouteista ja depoista. Jos eivät tajua mitään, niin liitä vaikka sklanskyn theory of poker mukaan.. Sit teet listan maista, joissa pokeri tunnustetaan urheiluksi tai taitopeliksi..\nKyyberi » 6.5.2010 13:11:46\nMä kyllä miettisin mitä sanon, riippuen ihan siitä mihin se CV menee. Joillakin aloilla ja paikoissa pokeria ei vaan katsota hyvällä. Ja toisaalta taas joissain paikoissa se voi olla hyväkin seikka, riippuen miten sen on esittänyt.\nKun nyt on kyse vielä toisesta kulttuurista (eikä sanottu mistä), niin eihän tohon voi mitään sanoa. Puolet sanoo että puhu totta, ja toinen puoli sanoo että valehtele.\nbsbanger » 6.5.2010 13:24:38\nKyyberi kirjoitti: Mä kyllä miettisin mitä sanon, riippuen ihan siitä mihin se CV menee. Joillakin aloilla ja paikoissa pokeria ei vaan katsota hyvällä. Ja toisaalta taas joissain paikoissa se voi olla hyväkin seikka, riippuen miten sen on esittänyt.\nJoo kyllä olen vähän sillä kannalla, että valtaosassa työpaikoista se pokeri on nimenomaan negatiivinen juttu, eikä sitä kannata mainita. Toinen kulttuuri sotkee hommaa entisestään.\nKannattaahan tuossa mielestäni vähän muokata totuutta. Sille tielle lähtiessä kannattaa kuitenkin pitää huoli siitä, ettet jää valheesta kiinni. Pohjatyöt ja taustat siis kuntoon. Tuon affibisneksen varaanhan voi olla ihan hyvä rakentaa, kunhan vaan annat kuvan ammattimaisesta toiminnasta eikä mistään pienestä puuhastelusta. Ehkä toiminnan todellinen luonnekin kannattaa pitää pimennossa.\nKyllähän esim netistä saa ilmeisesti aika hyvin kaikkia feikkipapereita. Voit hommata jonkun dokumentin, joka todistaa sinun olleen jossain koulussa. Hankala vaan, jos alkaavat koululle soittelemaan, kun sitten voi tulla isompiakin ongelmia.\nLaty » 6.5.2010 13:28:05\nOnko perhettä ? Olet ollut koti-isänä ?\nKannatan myös, että sanot suoraan venkuloimatta, niin kuin asia on.\nkeely » 6.5.2010 13:32:19\nAinoastaan suomessa, ja ei silloinkaan aina. Muualla kusettaminen on standardilinja.\nhauturi » 6.5.2010 13:32:52\nVaikutus työnsaantiin riippuu luultavasti melko paljon myös siitä minkälaisia hommia on hakemassa. Jos hakee hommia, joissa tärkeintä on että tulee joka aamu tasan klo jotain paikalle eikä ole humalassa, niin voi olla että kolme vuotta pokerinpeluuta tai muuta "epäilyttävää" on selkeä miinus. Jos taas hakee hommia, joissa korostuu esim. koulutus, kokemus tai erikoisosaaminen, niin näitä korostavat kohdat CV:ssä ovat paljon tärkeämpiä kuin se mihin on käyttänyt ne muutavat vuodet jotka eivät ole relevantteja tehtävän kannalta.\nmukule » 6.5.2010 13:34:04\nolen ollut onnellisesti työtön vuodesta 2006. Voisin mennä töihin jos löytyis oikeasti kiinnostava duuni. Noin vuosi sitten hain taloushallinnon asiantuntijan paikkaa. Haastattelussa oli 3 miestä pöydän toisella puolella. Kerroin että olen elättänyt itseäni pokerin peluulla. 1 heistä tuntui arvostavan sitä, että pystyn elättämään itseni niin haastavalla alalla, muut 2 ei oikein ilmaissut kantaansa. He tarjosivat minulle teknistä puhelinmyyjän paikkaa??? Et ei ne työnantajatkaan aina rehellisiä ole iloituksissaan.\nJos työnantaja ei ymmärrä pokerin haasteellisuudesta mitään ja sitä, että pokerissa tyhmä ei pärjää, ni sit on vika työnantajassa.